དགུང་ལོ་ཉེར་གསུམ་པར་མེ་ཕག་༡༤༠༧ལོར་དབུས་སུ་ཕེབས་ཏེ་རྗེ་ཙོང་ཁ་པ་ཆེན་པོ་སེ་ར་ཆོས་སྡིངས་སུ་བཞུགས་པ་དང་མཇལ།མདོ་སྔགས་ཀྱི་བཀའ་བའི་གནད་དུ་མའི་བཀའ་འདྲི་ཞུས་པས་རྗེ་བླ་མས་ལན་ཐོགས་མེད་དུ་གནང་བར་མ་ཟད།ད་དུང་རྟོགས་ལྡན་དོགས་པ་སྐྱེ་བའི་གནད་དུ་མའི་བཀའ་འདྲི་གནང་བ་དང་འབྲེལ་དོགས་གཅོད་ཀྱི་བཀའ་སློབ་ཟབ་རྒྱས་གནང་བས།རྩོད་པའི་སྤོབས་པ་ཡོངས་སུ་ཞི་ནས་དད་པའི་ཡིད་དབང་འཕྲོག་སྟེ་རྗེ་བླ་མའི་སློབ་མར་རྗེས་སུ་འཛིན་པར་སྐྱབས་འཇུག་ཞུས་པ་ལྟར་ཐུགས་དགྱེས་པའི་ངང་ཞལ་གྱིས་བཞེས།དཔལ་རྡོ་རྗེ་འཇིགས་བྱེད་ཀྱི་དབང་དང་འཇམ་དབྱངས་ཨ་ར་པ་ཙའི་རྗེས་གནང་བསྩལ།